"...na tabulce napisoł se tak:”PRACUJYMY”...". fot. FJD
”...trefiymy na wanelickóm kaplicem...". fot. FJD
"Gdo sie za swój jynzyk wstydzi takim niech sie każdy brzidzi" .
SZPACYRKYM PO CIESZYNIE
"Moja ty słodko cieszyńsko mowo
być zawsze do prawjynio gotowo
a jak cie uż żodyn nie bydzie rozumioł
to jyny wiater bydzie po naszymu szumioł"
POZÓR! Kiery nimo chynci tego czytać, abo kansi wraził łokulory, abo mo moc roboty i łoczy go bolóm to se może tego posłóchać jak prziciśnie ”kursywom” na tóm czornóm szczałke w tej szarej kostce, kierom nóndzie zaroz pod spodkym.
Tóm tabulkem
Wszecko ganc dobrze idzie i jak żech pore tydni tymu rozmyśloł, że do wiosny tu zustanym w tej pieknej Krosnej, to isto sie tak stanie. A możne aji jak śniyg staje, a cieszyński MZD chyci sie za tyn niedorobióny tretuar to pujdzie spadki ku Cieszynu iś suchóm nogóm. Ale dzisio muszymy sie dalij rozglóndać i s łoczami łomiatać kolem siebie, coby dlo was cosi zwiedawego napisać. Jak żech stanył zeszły tydziyń przi tym mdm-ie i żech sie zwyrtnył, to nie szło nie uwidzieć tego wielkigo chwolidła co namowio nas do zrobiynio se płota do zogródki. Pisze też tam, że majóm u sie kowola, ale podkutych kóni żech tam nie zoczył, bo możne w zimie kónie chodzóm po śniegu i zielaznych bótków nie potrzebujóm. Muszym ich jednakowóż pochwolić za tóm tabulkem na kierej napisali kiedy idzie ich tam cylnóć. Przedstowcie se, że je to isto jedyny kszeft w Cieszynie, kiery na taki tabulce napisoł se tak: PRACUJEMY!!!, a nie kiedy mómy odewrzite. Dobre by było, coby burmistrz miasta i starosta becyrku zakludził tam swojich gryzipiórków i ukozoł im te tabulkem. Ale to nima wszecko, bo łóni eszcze poradzóm s wami pomówić o obsztelowaniu se płota, abo zielaznych dwiyrzi aji w sobotem, jak yno do nich zazwónicie. Takich majstrów i kszefciorzi kierzi piszóm na tabulkach ”kiedy pracują” trzeja wjyncyj w naszym Cieszynie, ale nejlepszyj by było zawiesić taki tabulki na wszeckich ratuszowych i becyrgowych urzyndach. Coby żodego nie pominyć przi tym łoglóndaniu muszymy zaś sie zwyrtnóć, bo na prociw kónsek dalij trefiymy na wanelickóm kaplicem przi kierej je maluśki kierchów.
Mini słownik:
ganc - całkiem,
staje - stopnieje,
zwiedawe - ciekawe,
spadki - z powrotem,
zwyrtnył - obrócił,
zogródek - ogródek,
tabulka - tabliczka,
cylnóć - trafić,
becyrk - powiat,
obsztelować - zamówić,
wanelik - ewangelik.
Miyjcie sie wszedcy dobrze i wiesiołego popióntku!
Dzisiejszy tekst ma tytuł "Tóm tabulkem".
szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn lvs_Latn szl_Latn hau_Latn sun_Latn pol_Latn mri_Latn pol_Latn pol_Latn pol_Latn lvs_Latn ltg_Latn jav_Latn pol_Latn zul_Latn szl_Latn szl_Latn